
INTRODUCTIO. 


Haec,  quae  nunc  in  publicum  profero,  ex- 
perimenta facienti  id  mihi  fuit  propositum,  tum 
ut  observarem,  quae  pluribus  arteriarum  truncis 

subligatis  sequerentur  phaenomena,  tum  ut  denuo, 

% 

quibus  auxiliis  ipsa  natura  truncum  arteriarum, 
ad  functiones  suas  inhabilem,  compensare  soleat, 
explorarem. 


Priusquam  ea  quae  observando  inveni,  depromam, 
haec  fere  praefanda  videntur.  Cum  enim  humanam  inter 
et  animalem  constitutionem  magna  intercedat  diversitas  *)» 

ipsa  in  animalibus  facta  experimenta  haud  parem  semper 
habitura  esse  eventum,  verisimile  est.  Necesse  enim  est, 
ut  major,  cordis  pulsus,  sanguinis  coagulabilitas,  et  tum 
universalis,  tum  localis  irritabilitatis  gradus,  simul  aetatis 
diversitas  ad  eventum  experimenti  haud  parum  valeant. 
Accedit,  quod  magnarum  arteriarum  decursus  in  canibus 
(in  qua  animalium  specie  haec  tentamina  facta  sunt) 
ab  humana  differat  structura.  Aorta  canis,  sicut  hominis, 
in  arcum  curvatur,  ex  cujus  convexitate  duo  tantum 
oriuntur  trunci,  quorum  prior  gignit  arteriam  axillarem, 
dextram  et  utramque  arteriam  carotidem,  altera  est  arteria 
axillaris  sinistra.  Hanc  magnorum  arter,  truncorum  divi- 
sionem, in  cane  et  plerisque  carnivoris  animalibus  nor- 
malem raro  in  homine  imitatur  natura. 

Jam  arteria  filo  subligata  haec  fere  solent  accidere 

■» 

phaenomena : 

I.)  Media  et  interior  arteriae  tunica  penitus  secantur, 
exteriori  integra  manente.  Dissectae  partes  secundum  elas- 
ticitatem  usque  ad  spatium  quoddam  dillabuntur,  et  cum 
arteriae  ex  structura  vique  vitali,  si  vulnerentur,  lnflam- 
mabiles  sint,  et  ad  plasticam  lympham  effundendam  habi- 
les, violatae  partes  sanantur  nuda  facta  obliteratione , si 
dissectae  ^unicae  ad  breve  tantum  tempus  conjunctae  ma- 


neant : aut  canalis  perpetuo  clauditur,  si  conjunctio  diu- 
turnior. 

Quidquid  in  ea  sanguinis,  stagnat  et  in  tenue,  coni- 
cum coagulum  plerumque  formatur,  quo  quidem  arteria 
non  tota  expletur,  cum  parietes  ejus  nonnisi  in  ligatura 
obturatae  arteriae  leviter  cum  ea  cohaeserint,  unde  fit, 
ut  avius  arteriae  finis,  ad  ramum  collateralem  proxime 
descendentem  pertinens,  paulatim  possit  contrahi,  usque 
dum  cavitas  obliterata  tunicaeque  in  ligamentum  mutatae 
sint.  Brevi  post  obductam  ligaturam  tempore  arteriae  ex- 
tremitas inflammatur,  et  cum  vulnerata  canalis  interior 
superficies  ligaturae  ope  firmiter  conjuncta  maneat,  adhae- 
rent fines  earoque  arteriae  partem  in  clausum,  et  principio 
quidem  paullum  conicum  saccum  transformant,  in  quo, 
si  unquam  inveniatur  coagulum,  effusae  ante  lymphae  in- 
sidet. Effunditur  autem  etiam  inter  arteriae  tu:  icas  par- 
tesque propinquas  lympha.  Ligatura  eam,  cui  circumjecta 
erat  parti,  mox  facit  ulcerantem,  ct  cum  turundae  habeat 
vim,  parvum  formatur  foramen  in  lympha  super.trteria 
effusa.  Idem  per  foramen,  dum  ligatura  restat,  aliquan- 
tulum puris  evacuatur,  tandemque  ipsa  apparej,  et  exi- 
guum inde  natum  foramen  granulat  et  expletur;  externum 
vulnus  jam  ipsum  clauditur,  in  quo  tela  cellulosa  paullum 

supra  arter,  extremitatem , valde  condensata  et  obdurata 
manet.  Eodem  tempore  arteriae  superficies  exterior  circa 
ligaturam  inflammatione  corripitur,  quo  magis  etiam  effusa 
lympha  condensatur,  sicut  expositione  in  aere  facta  et 
propinquarum  partium  vulneratione  inevitabili,  unde  et 
harum  inflammatio  et  lymphae  effusio,  arteriam  obtegens 
vulnerisque  superficiem  formans  efficitur. 

II.)  Inter  hanc  operationem  ad  alteram  progreditur 
natura.  Si  quidem  arteriae  truncus  sanguinem  haud  reci- 
pit, collaterales  rami  extenduntur.  Sic  Boyerus  in  viro, 
qui  pluribus  annis  ante  aneurismate  laboraverat  et  opera- 
tione facta  post  modo  mortuus  est,  ramum  collateralem  ' 
in  eodem,  cui  malum  insederat,  brachio  ad  arteriae  radia- 
lis magnitudinem  extensum  invenit,  et  Whitius  in  muliere 
eodem  morbo  laborante  vasa  collateralia  in  brachio  mag- 
nitudini arteriae  brachialis  aequare  reperit.  Similia  Tiede- 
mannus  in  canibus  observavit,  quibus  et  ea,  quae  equi- 
dem expertus  sum  consentiunt,  ita  ut  Waltherus,  subli- 
gato trunco  collateralia  vasa  haud  extendi  judicans,  aperte 
refellatur. 

Magna  anastomasium  utilitas  et  functiones  circulatio- 
nem et  sublevant  et  perennitatem  ejus  tuentur,  si  forte 
majores  trunci  compressione  obturentur.  Nam  quo  gra- 

vior  ad  vitam  vel  mobilior  pars  est,  eo  frequentiores  in- 
veniuntur anastomoses.  Sane  tam  innumerae  sunt,  ut 
arteriarum  subclaviae,  brachialis,  carotidis,  iliacae  externae 
et  internae  subligatarum  functionibus  fungantur.  Verunta- 
men  etiam  recens  formatis  arteriis,  in  prioris  obliterati 
trunci  locum  succedentibus,  sanguinis  cursus  efficitur. 
Venarum  anastomoses  inter  majores  ramos  adhuc  multo 
copiosiores  sunt,  quam  arteriarum,  et  lymphatica  vasa 
retium  formam  induunt.  Arteriae,  quae  novam  in  mem- 
bro circulationem  obliterato  trunco  efficiunt,  non  modo 
extensae,  sed  vere  flexuosae  sunt,  et  magnum  anasto 
mosantium  vasorum  diametri  in  crementum  nonnisi  post 
longius  temporis  intervallum  poterit  cerni.  Principio  post 
ligaturam  inprimis  secunda  ad  quintam  hebdomadem,  multa 
exigua  vasa  sanguinem  ducunt,  qui  ab  origine  in  trunco 
defluxerat.  Serius  autem  canalium  numerus  haud  decres- 
cit: nam  longiori  intervallo  vasa,  novae  circulationi  apte 
posita,  ita  extensa  sunt,  ut  eandem  quam  prius  truncus, 
ducant  sanguinis  copiam.  Sed  contra  multiplicatis  vasis 
circulatio  in  hac  parte  minus  cito,  quam  prius,  videtur 
moveri.  Sanguis,  prius  quam  ei,  cui  destinatus  est  in- 
fundatur organo,  per  reticuli  speciem,  per  arteriarum  ple- 
xum, sicut  in  bradypodibus,  fluere  cogitur,  in  quibus 

arteriarum  trunci  in  singulis  extremitatibus  in  plexum  mu- 
tantur, unde  truncus  principalis  rursus  egreditur. 

Quatenus  valetudo  majoribus  arteriis  interligatis  affi- 
ciatur, in  canibus  tentamen  feci  his  ipsis  arteriis  interliga- 
tis.  Sic  arteriam  brachialem  quater,  cruralem  septies  sub- 
ligavi. Sed  praeter  ipsam  vulnerationis  impressionem  tan- 
tummodo tumoris,  maciei  et  imminuti  caloris  in  membro 
vestigia  observavi,  quae  plerumque  antequam  cicatrices 
obductae  essent,  jam  desinebant.  Aliter  jam  res  se  habe- 
. bat  subligatis  carotidibus.  Nam  cum  ex.  gratia  una  tan- 
tum in  cane  sextam  vel  octavam  hebdomadcm  agente 
subligatur,  neque  sopor,  neuralgiae  nec  alia  occurrunt 
symptomata,  dum  in  cane  novem  menses  nato,  subligata 
utraque  carotide  decem  dierum  intervallo  simul  defectio- 
nem visus  et  auditus  animadverti.  Quinquies  id  tentamen 
facienti  idem  mihi  evenit.  Eodem  consilio  cani  septem 
hebdomades  nato  utramque  carotidem  intra  sex  horas  sub- 
ligavi, ubi  post  quinque  dies  soporem,  capitis  demissio- 
nem evanuisse,  valde  miratus  sum;  Attamen  visus,  olfac- 
tus et  auditus  singularis  infirmitas  restabat.  Quarta  vero 
decima  die  observationi  subtracta  est  bestia  incarcerata 
hernia  umbilicali.  Sic  cani  sex  menses  nato,  post  ligatu- 
ram brachialium  et  cruralium  arteriarum,  intra  quatuor 


hebdomades  etiam  carotidem  utramque  subligavi,  sed 
cum  incisa  sinistra  carotide  interj  operationem  properan- 
dum esset  nervus  pneumo  - gastricus  et  sympathicus,  quia 
ambo  in  vagina  communi  includuntur,  ligaturae  conjun- 
gebantur. Proxima  die  sopor,  posteriorum  extremitatum 
paralysis,  vomitus,  frequentior  pulsus  apparebant:  sen- 
suum autem  functiones  haud  perinde  turbatae  sunt,  et 
inde  a septima  die  omnia  haec  symptomata  modo  dicta 
evanescebant,  quin  ne  nevralgiae  quidem  aliae  succede- 
bant.  Hoc  animal  per  tres  menses  inde  ab  isto  tempore 
observatum,  cum  postremo  cuilibet  sano  animali  aequare 

videretur,  interfeci.  Hoc  experimentum  repetivi,  intra 
*• 

tres  menses  arteriis  brachialibus,  Cruralibus  et  carotidi- 
bus, simul  ex  consilio  in  dextra  nervo  pneumo -gastrico 
subligatis  in  cane  sex  hebdomades  nato,  ubi  loco  soporis 
et  paralysium  vomituritio  ex  vacuo  et  pleno  stomacho, 
ita  tamen  ut  nihil  evacuaretur,  cum  frequenti  respiratione 
sequebatur , succedebat  singularis  dispnoea  cum  frequenti 

respiratione  et  leni  motu,  et  tribus  hebdomadibus  post 
nervum  pneumo -gastricum  cum  carotide  dextra  subliga- 
tum, imminutus  visus  et  auditus,  simul  oculi  paullum 
inflammati  apparebant.  Haec  symptomata  cum  per  quin- 
que adhuc  menses  eadem  essent,  neque  singularis  corporis 

turbatio  cerneretur,  interfeci.  Quare  existimo,  eos  *), 
qui  soporem,  paralyses , trismum  aliasque  neuralgias  sub- 
ligatis carotidibus  observaverint,  in  senioribus  bestiis  ope- 
rationem fecisse,  aut,  sicut  priori  casu  nervos  simul  col- 
ligatos esse:  et  cum  IVIayerus  in  equis,  plerumque  haud 
juvenilibus,  si  talibus  experimentis  subjiciantur,  id 
apertissime  observaverit,  dum  alii  Morgagnius  **),  Halie- 
rus  *** ****)),  Van  Swietenius  ♦***)  non  animadvertebant,  di- 
versae symptomatum  in  eadem  operatione  observationes 
r / 
minus  ex  animalium  diversitate,  ut  nonnulli  volunt,  sed 

magis  cx  ea  arteriae  vertebralis  indole  oriri  videntur,  qua 
relative  ad  obliteratas  carotides  dilatari  possit.  Nam  se- 
cundum ea  quae  equidem  inveni,  juniora  utique  animalia 
aptiora  erant  ad  haec  experimenta  senioribus. 

Anatomicae  animalium,  quorum  majores  arteriae  trunci 
jam  ante  subligati  erant,  explorationes  eos  docent  eventus, 
qui  cum  adhuc  cognitis  partim  consentire,  partim  novi  ali- 


*)  Emett  Tentamina  medica  II.  pag.  27-  Mayer  disquisitio 
de  arteriarum  regeneratione,  Bonnae  1823« 

**)  Epistol.  XII.  No.  30.  31- 

***")  Memoire  sur  le  mouvement  du  sang.  Exper.  51* 

****)  Commentat.  T.  I.  p.  266. 


quid  continere  videntur.  Sic  observavi,  trunco  diutius  li- 
gaturae subjecto,  circulationem  ramis  ante  existentibus  sub- 
ligatura cum  aliis  anastomosantibus  conservari,  in  quo  ipso- 
rum diameter  crescebat.  Sed  inveni  etiam,  ramum  prope 
ligaturam  a trunco  descendentem  non  terminum  esse  obli- 
tcrandi,  et  saepius  post  menses  aliquot  massa  injecta  proxi- 
me ad  locum  subligatum  posse  perveniri,  et  quinque  vel 
septem  mensium  intervallo  opus  esse  ad  partem  arteriae,  cui 
circumjecta  erat  ligatura , ut  equidem  semel  reperi,  resorben- 
dam. Ipsam  a Maunoiro,  Parryo  et  recentissime  a Mayero 
receptam  vasorum  novam  formationem  perspicue  ter  inve- 
ni, interruptam  communicationem  inter  cor  et  cerebrum  in 
carotidibus  singularium  ramorum  ope,  qui  subligatura  ex 
ipso  trunco  orti  superne  aperto  trunco  se  inserebant, 
compensatam , in  quibus  experimentis  semel  nervum 
pneumo-  gastricum  cum  ligatura  conjunxi.  Simile  aliquid 
in  extremitatibus  bis  probatum  reperi.  Quin  porro  naturae 
auxilium  adhuc , quantum  scio , non  cognitum  animadverti, 
quod  scilicet  cum  arteria  obturatur,  rami  musculares  supra 
et  infra  ligaturam  descendentes  in  ipsa  substantia  musculari 
prolongari  possint,  et  in  musculis  subligatam  arteriam  cir- 
cumjacentibus multifariam  anastomosent.  Hi  rami  muscu- 
lares amplitudine  et  inprimis  flexo  cursu  insignes  sunt. 

Sanguis , arteriae  trunco  avio  facto , per  hos  musculos  arte- 
rias iter  facit,  per  substantiam  muscularem.  Comparandi 
causa  arteriae  musculares  in  altero  membro  explorabantur 
nulla  ante  arteria  subligata,  sed  vasa  neque  sinuata,  neque 
ita  prolongata  inveniebantur,  et  numero  longe  pauciora, 
neque  ita  ut  in  priori  casu,  ubi  anastomoses  facillime  ap- 
parebant, indagari  poterant. 

In  cane  sex  vel  octo  hebdomades  nato,  in  quo  utra- 
que carotis  et  brachiales  et  sinistra  arteria  cruralis  subliga- 
tae erant,  dextra  vero  comparandi  causa  in  integro  relicta, 
et  totum  arteria  systema  injecturo,  ea,  quae  supra  explo- 
rando inveni,  fere  omnia  junctim  deprehendi,  quare  cura- 
tiorem descriptionem  hic  submittam. 

a)  Vicesimo  octavo  die  mensis  Augusti  1MDCCCXXIII 
sinistram  cruralem  arteriam  subligavi,  et  post  sextum  men- 
sem subligata  arteriae  pars  ad  pollicis  latitudinem  obliterata 
erat,  et  rami  musculares  supra  ligaturam  oriundi  et  in  mus- 
culos adductores  et  in  quadricipitem  divisi,  flexo  cursa 
cum  aliis  subligatura  in  iisdem  musculis  jungebantur. 

b)  Sinistra  arteria  brachialis  tertio  die  Septembris  ejus- 
dem anni  media  inter  duos  ex  ea  descendentes  ramos  mus- 
culares subligabatur,  sed  nullam  obliteratam  arteriam,  ve- 
rum mediam  partem  penitus  resorptam  inveni,  ramo  supra 


ligaturam  orto,  qui  musculum  brachialem  internum,  et 
duobus  minoribus  ramis,  qui  musculum  tricipitem  permea- 
bant, communicationem  per  substantiam  muscularem  in 
interruptam  arteriam  brachialem  restitutam. 

c)  Dextra  arteria  brachialis  decimo  septimo  die  Sep- 
tembris, resoluta  postea  ligatura,  subligata  est,  et  post 
sextum  mensem  inde  ab  origine,  qua  ex  arteriae  axillari 
exit,  prope  cubito  tenus  obliteratam  inveni.  Sed  haec  ob- 
literata  pars  ramis  ex  arteria  axillari  orientibus  in  musculo 
deltoideo,  bicipiti  et  tricipiti  valde  flexuosis  in  longi- 
tudinem exeuntibus,  et  arteriae  brachiali  se  inserentibus, 
prius  quam  in  ramos  divideretur,  compensata  est. 

d)  Dextra  arteria  cruralis  non  subligata  erat.  Nam 
rami  hujus  arteriae  comparationi  cum  ramis  synonymae 
arteriae  alterius  lateris  inserviebant;  et  hic  aperte  cognitum 
est,  subligatarum  arteriarum  ramos  supra  ligaturam  oriun- 
dos vere  auctos  esse  ad  functionem  trunci  clausae  arteriae 
suscipiendam. 

e)  Dextra  carotis  vicesimo  octavo  die  septembris 
infra  artum  arteriae  thyreoideae  subligata  est.  Circulatio 
sanguinis  post  ligaturam  per  ramos  cx  arteriae  vertebialis, 
axillari  et  arcu  aortae  exeuntes  et  cum  ramis  arteriae  thy- 
reoideae anastomosantes,  eveniebat. 

£)  Sinistra  carotis  in  eodem  animali  sub  finem  De- 
cembris etiam  infra  ortum  arteriae  thyreoideae  cum  nervo 
pneumo  - gastrico  subligata  est.  Injecta  massa  nihilominus 
post  tertium  mensem  satis  prope  appositam  ligaturam  pro- 
cedebat. Ramus  per  tenuis,  ex  arteriae  parte  cordi  pro- 
priori  ascendens,  supra  ligaturam  rursus  eidem  trunco  se 
inserebat,  alter  robustior  eum  comitabatur,  qui  statim  post 
carotidis  ex  innominata  originem  ortus  est.  Tum  rami 
ex  ipso  arcu  aortae  proveniebant  et  partim  ad  oesopha- 
gum, partim  ad  tracheam  diffundebantur  et  ex  vertebrali 
priusquam  canalem  intraret,  ex  axillari,  ut  compertum  est, 
oriunda,  rami  musculares  ad  musculos  in  collo  positos, 
et  ex  sterno  originem  ducentes,  permeabant. 

Iam  hae  ortae  arteriae  partim  in  substantia  musculari, 
partim  extra  eam  flexuose  ascendebant,  et  cum  ramis  arte- 
riae thyreoideae,  quae  in  canibus  statim  tres  ramos  edit, 
in  subtiliori  eorum  divisione  junctae  carotidem  hoc  modo 
compensabant.  IVlagni  carotidum  rami,  cervicalibus  mus- 
culis destinati,  inter  se  tum  in  posteriori  tum  priori  colli 
latere,  nominatim  in  musculis  rectis  anticis  capitis,  ana- 
stomoses formabant,  ut  vel  hoc  ipso  multiplex  anastomo- 
sis carotidis  ab  utroque  latere  posset  observari. 


Hac  numero  et  diametro  tum  supra,  tum  infra  liga- 
gaturam  auctae  arteriae  multiplici  inter  se  anastomosi  ta- 
lem plexum  formabant,  ut  utrinque  tum  in  priori,  tum 
posteriori  colli  latere  inde  a prima  costa  ad  primam  verte- 
bram cervicis  integer  plexus  formaretur.  Truncus  amba- 
rum arteriarum  vertebralium  hoc  casu  duplo  auctus  appa- 
rebat, quin  uno,  priusquam  canales  suos  intrarent,  sinua- 
tae. Ergo  arteriarum  ramos  subligato  trunco  hujus  officiis 
fungentes,  in  vicinorum  musculorum  substantia  secundum 
mea  experimenta  pergere,  et  partim  recens  formatos  esse, 
haud  vero  absimile  est,  cum  in  aperto  sit,  inflammatione 
facta  vasa  denuo  oriri  et  in  pseudomembranis  nova  vasa 
formari  posse,  et  cum  celeberrimus  Autenriethius  in  venis 
plane  novam  reproductionem  experimentis  demonstraverit. 
Veras  esse  anatomicas  meas  observationes  praeparatura 
in  nostrae  universitatis  museo  physico  a me  depositura 


testatur. 


PRAENOBILISSIMO  ATQUE  DOCTISSIMO 
DISSERTATIONIS  AUCTORI 

PRAESES. 


Dissertationis  hujus , quam  mihi  exhibuisti,  te 
esse  auctorem  libenter  tibi  attestor.  Inter  ea,  quae 
variis  experimentis , et  inprimis  disquisitionibus  ana - 
tomicis,  quas  sedulo  instituisti,  a te  observata  sunt, 
arteriae  flexuosae  per  substantiam  muscularem  de- 
currentes et  trunci  arteriosi  occlusi  vices  gerentes 
notandae  sunt.  Ceterum  anatomiae  pathologicae 
sine  dubio  major  fructus  redundasset,  si  observata 
dilucidius  essent  enarrata  et  iconis  ope  illustrata. 
Pale. 

